CELEX: 62012CN0537
Language: sk
Date: 2012-11-26 00:00:00
Title: Vec C-537/12: Návrh na začatie prejudiciálneho konania, ktorý podal Juzgado de Primera Instancia e Instrucción n °1 de Catarroja (Španielsko) 26. novembra 2012 — Banco Popular Español S.A./Maria Teodolinda Rivas Quichimbo a Wilmar Edgar Cun Pérez

9.2.2013   
            
            
               SK
            
            
               Úradný vestník Európskej únie
            
            
               C 38/11
            
         Návrh na začatie prejudiciálneho konania, ktorý podal Juzgado de Primera Instancia e Instrucción no 1 de Catarroja (Španielsko) 26. novembra 2012 — Banco Popular Español S.A./Maria Teodolinda Rivas Quichimbo a Wilmar Edgar Cun Pérez
   (Vec C-537/12)
   2013/C 38/14
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de Primera Instancia e Instrucción no 1 de Catarroja
   
      Účastníci konania pred vnútroštátnym súdom
   
   
      Navrhovateľka: Banco Popular Español S.A.
   
      Odporcovia: Maria Teodolinda Rivas Quichimbo a Wilmar Edgar Cun Pérez
   
      Prejudiciálne otázky
   
   Súd sa obracia na Súdny dvor Európskej únie, aby rozhodol:
   
               1.
            
            
               Či sa smernica 93/13[/EHS] (1) má vykladať v tom zmysle, že bráni vnútroštátnej právnej úprave, ktorá zakazuje súdu, ktorý rozhoduje v hypotekárnom exekučnom konaní, akým je konanie upravené v článkoch 681 až 695 španielskeho zákona 1/2000 o občianskom súdnom poriadku, preskúmať tak bez návrhu, ako aj na návrh účastníka konania nekalú povahu podmienky obsiahnutej v zmluve uzavretej medzi dodávateľom a spotrebiteľom, a to tak v prípade, ak spotrebiteľ podal námietky, ako aj v prípade, ak ich nepodal.
            
         
               2.
            
            
               Bez ohľadu na to, či bude odpoveď na uvedené otázky kladná alebo záporná, súd žiada Súdny dvor Európskej únie, aby rozhodol, či sa smernica 93/13 má vykladať v tom zmysle, že bráni vnútroštátnej právnej úprave, ktorá bráni súdu, ktorý rozhoduje v hypotekárnom exekučnom konaní, akým je konanie upravené v článkoch 681 až 695 španielskeho zákona 1/2000 o občianskom súdnom poriadku, prerušiť uvedené konanie v prípade, ak sa neskôr začne určovacie konanie, ktorého predmetom je určenie nekalej povahy podmienky obsiahnutej v zmluve uzavretej medzi dodávateľom a spotrebiteľom, pričom uvedené exekučné konanie sa začalo na základe tejto zmluvy.
            
         
      (1)  Smernica Rady z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288).